རྫ་ནག་གི་ལོ་རྒྱུས་དེ་ཆེས་སྔོན་མར་བརྩིས་ན་རྡོ་ཆས་གསར་པའི་དུས་སྐབས་ཀྱི་དུས་མཇུག་ཏུ་ཕུགས་འདེད་བྱེད་ཆོག་ཅིང་།ད་བར་ལོ་ངོ་སྟོན་ཕྲག་བཞིའི་ལོ་རྒྱུས་ལྡན་དེ།རྨ་ཆུའི་དབུས་སྨད་རྒྱུད་ཀྱི་གདོད་མའི་རིག་གནས་ཀྱི་ཕུལ་བྱུང་བརྩམས་ཆོས་ཤིག་ཡིན།ཉི་ཤར་ཐང་སྟོད་གྲོང་སྡེའི་མིང་གྲགས་ལྡན་པའི་རྫ་ནག་བཟོ་མཁས་བསོད་ནམས་ཚེ་རིང་གིས་ངོ་སྤྲོད་བྱས་དོན།རང་ས་གནས་ཀྱི་རྫ་ནག་བཟོ་བའི་ལག་རྩལ་དར་བའི་དུས་ཡུན་ནི་ཧ་ཅང་རིང་པོ་ཡོད་དེ།ད་བར་ལོ་ངོ་སྟོང་ཕྲག་གཉིས་ལྷག་གི་ལོ་རྒྱུས་ཡོད་ལ།ལག་རྩལ་དེ་མི་རབས་ནས་མི་རབས་བར་རྒྱུན་འཛིན་བྱས་ནས་ཆད་མྱོང་མེད་པ་མ་ཟད།ད་ལྟའང་ལོ་ངོ་སྟོང་ཕྲག་སྔོན་གྱི་ལག་བཟོའི་སྒྱུ་རྩལ་དེ་སོར་ཉར་ཡོད།གྲོང་སྡེའི་ནང་གི་རྫ་ཆས་ཀུན་ལག་རྩལ་པས་ཉམས་མྱོང་ལ་བརྟེན་ནས་ལག་པས་རྡུང་རྫི་བྱས་ཏེ་བཟོས་པ་ཤ་སྟག་ཡིན་ལ།རི་མོ་ནི་སྨྱུག་གཟེར་གྱིས་བྲིས་པ་ཡིན་པས།རྫ་ནག་རེ་རེར་བྲིས་པའི་རི་མོ་དང་དེའི་མཐུག་སྲབ་མི་འདྲ་བའི་ཁྱད་ཆོས་ལྡན་ཞིང་།བསྲེགས་རྗེས་རྫ་ཁོག་དེ་ནག་ཐིང་ཐིང་དུ་འགྱུར་རྒྱུ་རེད་དེ།རྒྱ་ཆེའི་ཉོ་མཁན་ཚོའི་དགའ་བསུ་ཐོབ་ཀྱིན་ཡོད།